, Deuddeg Mis y Flwyddyn. 
Tôn—“Y Morwr mwyn.” 


Ha, daethost, Jonawr arnom ni, 
A'r cwmwl du ger llaw, 
A'r rhew a'r eira gyda thi, 
Yn dal yr heulwen draw; 
Nid oes eisieu gwŷdd nac og, 
Ni chlywir chwaith mo gathlau'r gog. 
'R wyt tithau Chwefror ar dy hynt, 
Yn taenu'th fantell wen, 
Rhaid ini oddef 'stormus wynt, 
A'r oerfel mawr uwch ben ; 
Pa le'r wyt ti'r Fwyalchen fwyn ? 
Ni chlywir d' adsain yn y llwyn, 
Y Mawrth afrywiog, enbyd oer, 
A glasrew ar y llyn, 
Ac ambell noswaith ddysglaer loer, 
Cais aradr ar y. glyn: 
Ymddengys bellach buan tes, 
Ymdreigla'r neidr yn eì wres. 
Mis Abrill, bellach, cais dy og, 
Prysura hau dy dir, 
Tydi gei glywed llais y gog 
Ar frigau'r goedwig îr; 
Fe bar effeithiau gwlith y nen 
I bob glaswelltyn godi ei ben, 
Mis Mai, mor hyfryd yw dy wedd, 
Yn lloni daiar lawr, 
Pob hedyn bach yn codi o'i fedd, 
I foli ei Grêwr mawr; 
A'r ednod gwiw â'u cydsain gerdd, 
Yn seînio'n ber trwy'r goedwig werdd, 
Daw mis Mehefin hyfryd hin, 
A thrugareddau fyrdd, 
Âr ol i'r ddaiar gael ei thrin, 
Tardd pob llysieuyn gwyrdd : 
A thyna'r amser, meddan' nhw, 
Ymladdwyd brwydr Waterlw! 

Mae mis Gorphenaf wedi d'od, ,, 
Cais 'nol dy bladur ddur, 

A lladd dy wair, fe droes y rhod, 
Cei bellach awyr glir; ; 

Dystawodd gwynt y môr ei swn, 

A dyma ddechreu dyddiau'r cŵn. 


Ha, dyma Awsi o dan ei lwyth 
O drugareddau'r llawr ; 

A phob eginyn yn rhoi ffrwyth, 
Fe ddaeth y d'wysen fawr ; 
Annhraethol drugareddau'r Ner, 

Cei bellach ambell afal pêr. 


Mis Medi, bellach tor dy ŷd, 

_ Cais am dy gryman mawr ; 

Mae'r maes yn wyn ac yn llawn bryd, 
Nac oeda—tor ef lawr; 

Mae heulwen yn y fantol draw, 

Prysura doi cyn delo gwlaw. 


Yr Hydref, gwynt a gwlaw o'r bron, 
Ystormus ydwyt ti, 

A mynych gwelir brigwen don, 
A'r morwyr yn rhoi cri: 

_ 'N awr curwyd dail y coed i lawr, 

A llosgwyd senedd Prydain Fawr. 


Mis Tachwedd, a'i ystormydd blin, 
Llifddyfroedd dros y ddôl, 

Ac anwadalwch mawr yr hin 
Yn mynych wneyd eiol: 

Er trymed yw, yr adeg hon 

Y ganwyd T'wysog Cymru lon. 


Mis Ahagfyr, rhew ac eira oer, 
Cais am dy 'stafell glyd ; 
Ni wnaiff effeithiau haul na lloer 
Ond peswch mawr a'r cryd: 
At ddiwedd hwn, na fyddwn drist, 
Nesâu mae an Nadolig Crist. 
Ager HAIARN HIR, 














a8 3 
“SAITH YM NI.” 


Mr gwrddais â morwynig wen, 
A llawn wyth oed oedd hi; 

A'i gwallt ym mhleth o gylch ei phen, 
Fel coron aur mewn bri. 


'Roedd ganddi fochau cochion bach, 
A dillad gwladaidd glân, 

A llygaid ysgeifn, bywiog, iach, 
A rhes o ddannedd mân. 


“Sawl brawd, sawl chwaer sy genyt ti? ” 
Gofynais iddi ar hyn : 

Atebai, “ Sawl, syr! saith ŷm ni,” 
Gan edrych arna'i'n syn. 


“Ym mha le maent?” Y deg ei gwawr 
Atebai, Yr ŷm ni'n Saith; 

Mae dau yn byw yng Nghonwy'n awr, 
A dau ar foroedd llaith ; 


““A dau yng nghwr y fynwent draw, 
Yn gorwedd yn ddinam ; 

Ac acw yn y bwth ger llaw 
'Rwyf finnau gyda'm mam.” 


““* Mae dau yng Nghonwy'n byw yn awr, 
A dau ar foroedd llaith !? 

Pa fodd y gelli ddweyd, fy mach, 
Eich bod fel hyn yn saith ?.” 


“O fechgyn a genethodd, saith, 
(Atebai) ydym ni; 

Mae dau o fewn i'r fynwent oer, 
O dan yr ywen ddu. 





“*O amgylch ogylch prancio wnai, 
A heinyf iawn wyt tì; 

Os yn y bedd y gorwedd dau, 
Yn ddïîau pwmp y'ch chwi. 

“A! dacw'r bedd, â newydd wedd,” 
Atebai hi fi'n llon; ; 

“£A deuddeg llam o ddrws fy mam 
Yw yr orweddfa hon. 


“* I wau fy hosan, acw'r af, 
A hemio'r cadach gwyn, 

I eistedd ar eu beddau'r haf, 
I siarad â hwy'n syn. 


“A phan fo'r haul ar fachlud, syr, 
' Â'r awyr faith yn glir, 

I fwyta'm cwynos* acw'r af, _ * Swper. 
Ac eistedd yno'n hir. 


““ Y gyntaf aeth oedd anwyl Jane, 
Fu'n hir mewn dygnawl boen, 
Hyd nes daeth angel Duw i'w hol 

I gwmni'r addfwyn Oen.. 


'“Ac yn y fynwent oeraidd hon 
I orwedd rhoisant hi: 

O gylch ei bedd chwareuaîi'n llon 
Fy mrawd bach John a mi. 


“A phan oedd eira'n gynfas wen, 
A rhew yn cloi y lli', 

Bu farw John—a rhoed ei ben 
Yn ymyl ei phen hi.” 


“* “Aeth dau i'r nef, fy mechan hoff, 
Yn awr sawl un y'ch chwi?” 
Atebai'n llon, y deg ei bron, 
“ O meistr, saith ŷm ni. 





“ Maent hwy'n y pridd, a'u henaid sydd 
O fewn i'r nef mewn bri:” 
. Doedd hyn ond taflu gair i'r gwynt, 
Fe fynai'r fach ei phwnc ar hynt, 
Gan ddwedyd, “* Saith im mni.” 
TEGIDON 








